Մյուս մեղադրող դատախազ Քյարամյանի հարցին, թե Մուշեղ Մուշեղյա՞նն էլ էր պատրաստ մինչ աշխատանքից ազատվելը կյանքը տալ Ալիկի համար, Դավիթ Զաքարյանը պատասխանեց. «Նենց հարց ես տալիս, հիմա ինչ իմանամ, չեմ իմանում»: Վկան նաեւ ասաց, որ Մուշեղ Մուշեղյանը դեպքից երկու ամիս առաջ էր վերադարձել Ռուսաստանից: Պաշտպանական կողմի հարցին ի պատասխան՝ նա նշեց, որ Ալիկ Բանդուրյանին ձերբակալելիս իրեն եւս ձերբակալել են. «Իրար հետ ենք եղել»,- հավելեց նա, ապա ասաց, որ իրեն ՁՊՎ չեն տարել, այլ Քննչական կոմիտե, որտեղ հարցաքննել են եւ ազատ արձակել: